แนวทางการเตรียมความพร้อมด้านสถานที่และความปลอดภัยของการจัดกิจกรรมลูกเสือ
โรงเรียนบางเลนวิทยา สำนักงานเขตพื้นที่การศึกษามัธยมศึกษานครปฐม
๑. การเตรียมความพร้อมด้านความปลอดภัยของการจัดกิจกรรมลูกเสือในสถานศึกษา
๑) ความปลอดภัยของสถานที่
๑.๑) ตรวจสอบสภาพพื้นที่ อาคาร สถานที่ ให้มีความมั่นคง แข็งแรง และปลอดภัยต่อการจัดกิจกรรม
๑.๒) กำจัดหรือป้องกันจุดเสี่ยงอันตราย เช่น หลุมบ่อ สระน้ำ บ่อน้ำ สายไฟชำรุดวัสดุแหลมคมและสัตว์มีพิษ
๑.๓) จัดให้มีทางเข้า - ออก และแผนเผชิญเหตุ กรณีฉุกเฉินอย่างชัดเจนและเหมาะสม
๑.๔) จัดเตรียมอุปกรณ์ป้องกันและระงับอัคคีภัยให้เพียงพอและพร้อมใช้งาน
๒) สุขอนามัยและสิ่งแวดล้อม
๒.๑) จัดให้มีน้ำดื่มสะอาด ห้องน้ำ และจุดล้างมือที่ถูกสุขลักษณะ
๒.๒) ดูแลรักษาความสะอาดของสถานที่ รวมทั้งระบบกำจัดขยะมูลฝอยให้เหมาะสม
๒.๓) ดำเนินมาตรการป้องกันแหล่งเพาะพันธุ์แมลงและสัตว์พาหะนำโรค
๓) การจัดกิจกรรมและอุปกรณ์
๓.๑) ตรวจสอบอุปกรณ์และฐานกิจกรรมที่ใช้ในการจัดกิจกรรมลูกเสือให้มีสภาพใช้งานและปลอดภัยเหมาะสมกับลูกเสือแต่ละประเภท
๓.๒) จัดพื้นที่สำหรับการดำเนินกิจกรรมให้เหมาะสมกับจำนวนผู้เขาร่วมกิจกรรม
 ๓.๓.) จัดให้มีชุดปฐมพยาบาลเบื้องต้น และมอบหมายผู้รับผิดชอบด้านความปลอดภัยประจำกิจกรรมอย่างชัดเจน
๔) การกำกับดูแล
๔.๑) ให้ผู้บังคับบัญชาลูกเสือควบคุม ดูแล และติดตามการดำเนินกิจกรรมอย่างใกล้ชิด
๔.๒) จัดทำบัญชีรายชื่อผู้เข้าร่วมกิจกรรมพร้อมข้อมูลสุขภาพ (โรคประจำตัว/การแพ้อาหาร) เพื่อการปฐมพยาบาลที่ถูกต้อง พร้อมข้อมูลช่องทางการติดต่อบุคคลกรณีฉุกเฉินให้ครบถ้วน
๔.๓) ในกรณีเกิดเหตุผิดปกติหรืออุบัติเหตุ ให้รายงานต่อผู้บังคับบัญชาและหน่วยงานต้นสังกัดและบุคคลที่อยู่ในข้อมูลกรณีฉุกเฉิน
๔.๔) ในกรณีผู้บังคับบัญชาลูกเสือนำลูกเสือไปนอกสถานศึกษาในกิจกรรมเดินทางไกลและอยู่ค่ายแรมคืน ให้ดำเนินการตามระเบียบกระทรวงศึกษาธิการ ว่าด้วยการพานักเรียนและนักศึกษาไปนอกสถานศึกษาพ.ศ. ๒๕๖๒ และระเบียบกระทรวงศึกษาธิการ ว่าด้วยการพานักเรียนและนักศึกษาไปนอกสถานศึกษา (ฉบับที่๒) พ.ศ.๒๕๖๓ และข้อบังคับคณะลูกเสือแห่งชาติ ว่าด้วยการปกครองหลักสูตรและวิชาพิเศษลูกเสือ พ.ศ. ๒๕๐๙ โดยเคร่งครัด

